***Таблица 12.1.1-1*** *Справка за проведени консултации и за мотивите за приетите и неприетите бележки и препоръки по Заданието за определяне на обхвата и съдържанието на Доклада за екологична оценка на НСОС и План за действие към нея*

|  | **Извършени**  **Консултации/община/**  **кметство/контролен орган/ведомство/НПО, др. организации** | **Цитати на изразените становища/препоръки/бележки и др.** | **Приети/Неприети и Мотиви** |
| --- | --- | --- | --- |
|  | **Министерство на околната среда и водите,**  **Изх. № ЕО-43/25.08.2022 г.** | В отговор на Ваше писмо с изх. № ЕО-43/08.07.2022 г. на Министерство на околната среда и водите (МОСВ) с приложено задание за обхват и съдържание на доклад за ЕО, схема за провеждане на консултации, и след преглед на документацията изразяваме следното становище:   1. **По отношение на заданието за обхват и съдържание на ЕО:**   Заданието е изготвено при съобразяване разпоредбата на чл. 86, ал. 3 на Закона за опазване на околната среда (ЗООС) и чл. 17, ал. 1 на Наредбата за условията и реда за извършване на екологична оценка на планове и програми (Наредбата за ЕО) по отношение на изискванията към обхвата и съдържанието на Доклада за ЕО. По представената в заданието информация имаме следните бележки и препоръки:   1. В т. 1.4. на заданието ,,Връзки на НСОС с други съотносими планове, програми и стратегии“ следва да се добави „Морска стратегия на Република България". 2. Необходимо е да се вземе предвид, че към настоящия момент се извършва актуализация на четирите Планове за управление на речните басейни и Планове за управление на риска от наводнения за периода 2021-2027 г. 3. Информацията, представена в т. 2.1.8 на стр. 83 от заданието да се актуализира,   съгласно: https://www.moew.govemment.bg/bg/priroda/natura-2000/natura-2000-v-  bulgariva/obsta-informaciya-za-ekologichnata-mreia-natura-2000/.   1. Информацията, представена на стр. 84, в т. 2.1.9 от заданието за защитени територии по смисъла на Закона за защитените територии да се коригира както следва:   Към настоящия момент (към 31 юли 2022 г.) в България са обявени 1033 защитени територии, които обхващат площ от 584 621,5 ha или 5.27 % от територията на страната.  За периода 2004-2022 г. (към 31 юли 2022 г.) площта на защитените територии се е увеличила с 39617, 5 ha.  Според Закона за защитените територии, защитените територии са категоризирани в 6 категории, както следва:   * национални паркове - 3, с площ 150798,7 ha; * природни паркове - 11, с площ 256441,4 ha; * резервати - 55, с площ 77204,2 ha; * поддържани резервати - 35, с площ 4540,2 ha; * защитени местности - 579, с площ 77591,6 ha; * природни забележителности - 350, с площ 18045,3 ha.   Защитените територии и ефективното им опазване допринасят за изпълнението на изискванията на редица международни конвенции и споразумения, по които България е страна.   1. По отношение на „Опасни химични вещества и риск от големи аварии“: в т. 2.1.15: във второто изречение текстът в скобите да бъде редактиран/заменен по следния начин: „(когато е над съответното прагово количество, посочено в част 1 и/или част 2, колона 2 и 3 от Приложение № 3 от ЗООС)“. 2. Текстът на стр. 43: *„Подобряване на потенциала за намаляване и замяна на производството и употребата на химикали*“ да се замени с: „*Подобряване на потенциала за намаляване на производството и замяна на употребата на опасните химикали с по-безопасни алтернативи*“. 3. Текстът на стр. 43: „*Мерки за създаване и насърчаване участието в мрежи за сътрудничество на заинтересованите страни от веригата за доставки за обмен на информация и стимулиране заместването на опасни химикали* “ да се замени с: „*Мерки за създаване и насърчаване участието в мрежи за сътрудничество на заинтересованите страни от веригата за доставки за обмен на информация и стимулиране заместването на опасните химикали с по-безопасни алтернативи*“. 4. Текстът на стр. 46: *„Разработване и популяризиране на информационни материали, провеждане на информационни кампании насърчаващи информираната замяна на употребата на химикали*“ да се замени с: „*Разработване и популяризиране на информационни материали, провеждане на информационни кампании насърчаващи информираната замяна на употребата на опасните химикали с по-безопасни алтернативи*“. 5. Текстът на стр. 60: „*Методическо подпомагане на експертите от публичната администрация и икономическите оператори за прилагане на превантивните инструменти - ЕО, ОВОС, КР, екологична отговорност, контролната дейност по химикали, вкл. на опасностите от големи аварии с опасни вещества*“ да се замени с: „*Методическо подпомагане на експертите от публичната администрация и икономическите оператори за прилагане на превантивните инструменти - ЕО, ОВОС, КР, екологична отговорност, управлението на химикали и опасностите от големи аварии с опасни веществ*а“. 6. На стр. 94 в „Основни нормативни актове, които ще бъдат съобразени при изготвяне на доклада за ЕО“ да се добави и *Закон за защита от вредното въздействие на химичните вещества и смеси.* 7. На стр. 39, абзац с наименование: „Предвидени мерки към приоритетната област на действие: “, булет 3, думите „*препарати за растителна защита*“ следва да се заменят с „*продукти за растителна защита*“. 8. По схемата за провеждане на консултации:   По отношение на Схемата за консултации по ЕО с обществеността, заинтересуваните органи и трети лица е изготвена в съответствие с изискванията на чл. 19, ал. 3 от Наредбата за ЕО.   1. **Указания за последващите действия, които да се предприемат по процедурата по ЕО:**   Следващите действия, които е необходимо да предприемете по процедурата за ЕО за НСОС и План за действие към нея включват изготвяне на доклад за ЕО, като разработването му се възлага на колектив от експерти с ръководител, отговарящи на изискванията на чл. 16, ал. 1 и 3 от Наредбата за ЕО. Необходимо е да се проведат консултации по доклада за ЕО, в т.ч. и приложенията и материалите към него по смисъла на чл. 20 от Наредбата за ЕО, като за целта следва да извършите:   1. Изготвяне и публикуване на съобщение за провеждане на консултации, съдържащо информацията по чл. 20, ал. 1, т. 1 от Наредбата за ЕО. 2. Осигуряване на достъп до доклада за ЕО с всички приложенията към него и приемане на изразените в срок становища по реда на чл. 20, ал. 1, т. 2 от Наредбата за ЕО. 3. Провеждане на консултации с обществеността, заинтересуваните органи и трети лица по реда на чл. 20, ал. 2 от Наредбата за ЕО. 4. Предоставяне на доклада за ЕО с всички приложения към него, на хартиен и електронен носител в МОСВ за провеждане на консултации на основание чл. 20, ал. 3 от Наредбата за ЕО. Към документацията следва да бъде приложено и съобщението за провеждане на консултации, предвид изискванията на чл. 20, ал. 4 от Наредбата за ЕО. 5. Изпращане на съобщението за провеждане на консултации до всички посочени в схемата за консултации ведомства и организации, както и да го оповестите на интернет страницата си и/или по друг общодостъпен начин, съобразно разпоредбата на чл. 20, ал. 4 от Наредбата за ЕО. | Документът е добавен в т. 1.4.  Взето е предвид и е съобразено в ДЕО.  Информацията е актуализирана.  Отразено.  Отразено.  Отразено в НСОС.  Отразено в НСОС.  Отразено в НСОС.  Отразено в НСОС.  Отразено в ДЕО.  Отразено в НСОС. |
|  | **Министерство на здравеопазването,**  **Изх. № 04-09-79/27.07.2022 г.** | Във връзка с получено в Министерство на здравеопазването Ваше писмо под горепосочения номер, относно задание за определяне на обхвата и съдържанието на доклад за екологична оценка (ЕО) на Национална стратегия за околна среда (НСОС) и План за действие към нея, Ви предоставяме следната информация:  От представеното задание, е видно, че същото предвижда доклада за екологична оценка да бъде изработен съобразно нормативните изисквания и в него да бъдат включени всички основни раздели, в които ще бъде анализирано и оценено очакваното въздействие както върху отделните фактори и компоненти на околната среда, така и върху населението и човешкото здраве вследствие изпълнението на НСОС и План за действие към нея.  Ще бъде представена информация и направен анализ на текущото състояние на околната среда в страната по отношение на всеки компонент и фактор на средата, както по отношение на населението и човешкото здраве.  Предвидено е и извършването на анализ и оценка на вероятните значителни въздействия върху околната среда и човешкото здраве, като в тази част следва да се посочат не само отрицателните, но и възможните положителни въздействия върху околната среда и общественото здраве вследствие изпълнението на стратегията.  В доклада по Екологична оценка се предвижда още да бъдат посочени и мерки, които е необходимо да бъдат изпълнени за предотвратяване и намаляване на възможно най-пълно компенсиране на неблагоприятните последствия от осъществяването на НСОС и План за действие към нея върху околната среда и човешкото здраве.  Предлагаме при разглеждането на въпросите, свързани с човешкото здраве, да бъдат подробно разработени и разгледани следните техни аспекти:   1. Извършване на анализ на здравно-демографския статус на населението за страната на база на съвременни данни за демографското състояние (по показатели раждаемост, смъртност, естествен прираст, детска смъртност и др.) и заболяемостта по ниво и структура. Да се направи прогнозна оценка за влиянието върху здравно-демографския статус на населението при прилагане на плана. 2. При разглеждане състоянието на водите да бъдат представени и анализирани данни и за качеството на питейните и минералните води. Изрично да се посочи необходимостта предлаганите в НСОС и План за действие към нея проекти да бъдат съобразени и с изискванията по отношение опазване на водите, предназначени за питейно-битови цели и минералните води, включително забраните и ограниченията в санитарно-охранителните зони на водоизточниците за питейно-битово водоснабдяване и на минерални води, използвани за лечебни, профилактични, питейни и хигиенни нужди.   Да бъдат разгледани всички водоизточници, използвани за питейно-битови цели в страната, с или без учредена санитарно-охранителна зона, които са повлияни или биха могли да бъдат повлияни, вследствие реализирането на НСОС и План за действие към нея.   1. При разглеждане състоянието на факторите на жизнената среда (шум, вибрации, влошаване на атмосферния въздух, влошаване на питейните води, йонизиращи и нейонизиращи лъчения) да се оценят възможните неблагоприятни въздействия, включително и кумулативни такива и да се предвидят всички необходими мерки за предотвратяване възникването на здравен риск. 2. Да се анализира възможното отрицателно или положително въздействие върху човешкото здраве в следствие изпълнението на всяка от предвидените в НСОС и План за действие към нея цели и приоритети. 3. Да се предложат адекватни мерки за недопускане и възможно най-пълно редуциране на отрицателните въздействия върху човешкото здраве в следствие изпълнение на НСОС и План за действие към нея. | Отразено.  Отразено в част по компонент „Води“ т. 2 и към мерките в т. 7 на ДЕО.  Предвидените в НСОС мерки не са териториално обвързани, в т.ч. мерките с потенциал за въздействие върху водоизточници, поради коетосъответно при оценките в т.6 като потенциално повлияни се разглеждат водоизточниците за питейно-битови цели в страната като цяло. Предвидени са мерки в т.7 на доклада за предотвратяване на потенциални отрицателни въздействия върху водоизточници, използвани за питейно-битови цели, които да се спазват при изпълнение на мерки по НСОС и Плана за действие  Отразено в т.6 на ДЕО.  Отразено в т. 6 на ДЕО .  Отразено в т. 7 на ДЕО. |
|  | **Министерство на земеделието,**  **получено по електронна поща на 21/07/2022 г.** | 1. ***Документ*** *„Задание за определяне на обхвата и съдържанието на доклад за екологична оценка на национална стратегия за околна среда и план за действие към нея“*  В т. 2.1.2 Състояние на атмосферния въздух следва да се вземат предвид националните цели, които ще бъдат определени при преразглеждането на редица европейски закони, като пример бих посочила:   * Регламент (ЕС) 2018/842 (Регламент относно разпределянето на усилията за ограничаване на емисиите). В хода на преговорите се очаква ограничаване на емисиите с (-) 10 % до 2030 г., за всички ДЧ. * Регламент (ЕС) 2018/841 Регламент относно земеползването, промените в земеползването и горското стопанство (LULUCF) . * Национална програма за намаляване на общите годишни емисии на серен диоксид, азотни оксиди, летливи органични съединения и амоняк в атмосферния въздух. Документът е приет от Министерски съвет с Решение № 261/ 23.04.2007 г. Тази програма предвижда прилагането на мерки за намаление нивата на емисиите, в резултат, на което да се постигнат посочените по-долу национални тавани, с отчитане прилагането на Директива 2001/81/ЕО.   Освен това, Национална стратегия за околна среда и План за действие към нея следва да се основава на съществуващите правила за отчитане, като анализи изисква официални данни докладвани в ЕВРОСТАТ и съгласно тях бъде отчетено какво следва да се изпълни или подобри за периода до 2030 г.  Цитираните данни следва да са с цитирани източници. Данни за подобни анализи най – често се ползват от основния източник, а именно ЕВРОСТАТ, чийто източник е Европейска агенция по околна среда (EEA). Данните са достъпни чрез съществуващите изисквания за докладване съгласно Националната директива за таваните за емисии 2001/81 ЕО.  В допълнение, в точката е посочено, че „Основните източници на азотни оксиди са …и селско стопанство (най-голям дял има използването на неорганични азотни торове) – 16%“. Следва същото твърдение да бъде допълнително проверено. Също така следва да се има предвид, че амонякът се отделя главно от управлението на оборския тор (56%) и използването на неорганични азотни торове (21%). Емисиите възникват главно от разлагането на карбамид в животински отпадъци и пикочна киселина в домашните отпадъци. Те зависят от вида на животното, възрастта, теглото, диетата, начина за отглеждане, управлението на отпадъците и техниките за съхранение на течния тор (EEA, 2017). Първичните емисии на ФПЧ10 се отделят главно от управлението на оборския тор (55%), последвано от приноса на различните земеделски операции в стопанствата (29%).  2. Документ „Национална стратегия за околна среда до 2030 г. Проект на стратегическата част“.  -Oбща бележка е, че където се посочват „Отговорни за изпълнението институции и организации“ Министерство на земеделието е изписано като МЗХГ. Към момента се изписва МЗм.  - Целевата стойност до 2030 за „Дял на земеделските площи с биологична обработка“ е посочено, че е 7%. Информирам Ви, че предстои одобрението *на Национална стратегия за биологично земеделие* и следва заложените стойности в Национална стратегия за околна среда до 2030 да кореспондира с Националната програма. Дялът на култивираните площи, върху които се употребяват пестициди от 45% се посочва, че трябва да намалее до 30%. Същото следва да е посочено как може да се постигне и каква изходна база данни са използвани. | Взети са предвид.  Когато е приложимо, за целите на отчитане на НСОС, ще се ползват данни от Евростат.  Официален източник относно нивата за основните показатели за качество на атмосферния въздух са Годишните бюлетини за качество на атмосферния въздух (КАВ), които се изготвят и публикуват от ИАОС.  Препоръката касае НСОС. Приема се по принцип. Целевата стойност до 2030 г. за „Дял на земеделските площи с биологична обработка“ ще бъде прецизирана съобразно Национална стратегия за биологично земеделие, когато същата бъде налична.  По отношение на индикатор „Дял на култивираните площи, върху които се употребяват пестициди“ – същият е отпаднал във Вариант 2. |
|  | **Министерство на отбраната на Република България,**  **Изх № 04-07-22/27.07.2022 г.** | На основание чл. 19а, т. 3 от Наредбата за условията и реда за извършване на екологична оценка на планове и програми, Министерство на отбраната съгласува без забележки предложения проект на Задание за определяне на обхвата и съдържанието на Доклада за екологична оценка на Национална стратегия за околна среда и Плана за действие към нея. | Становището не съдържа бележки и препоръки. |
|  | **Министерство на младежта и спорта,**  **Изх. № 04-13-16/1/**  **19.07.2022 г.** | Министерството на младежта и спорта няма бележки и предложения по представеното Задание за определяне на обхвата и съдържанието на Доклада за екологична оценка на Национална стратегия за околна среда и Плана за действие към нея. | Становището не съдържа бележки и препоръки. |
|  | **Министерство на вътрешните работи,**  **Изх. № 812100-112515/22.07.2022 г.** | Министерство на вътрешните работи няма бележки по Задание за определяне на обхвата и съдържанието на Доклад за екологична оценка на Национална стратегия за околна среда и Плана за действие към нея. | Становището не съдържа бележки и препоръки. |
|  | **Министерство на транспорта и съобщенията,**  **получено по електронна поща на 20/07/2022 г.** | В отговор на Ваше писмо с изх. N EO-43/08.07.2022  г., относно представеното задание за определяне на обхвата и съдържанието на Доклада по екологична оценка на Националната стратегия за околна среда и План за действие към нея, Ви  информираме, че от страна на МТС нямаме коментари и бележки по документите. | Становището не съдържа бележки и препоръки. |
|  | **Министерство на финансите,**  **получено по електронна поща на 26/07/2022 г.** | Бих искала да Ви информирам, че представителите на Министерство на финансите съгласно Заповед на министъра на околната среда и водите № РД-384/07.04.2021 г. за създаване на Координационен съвет по проект по ОПДУ № BG05SFOP001-2.016-0001 „Разработване на Национална стратегия за околна среда и План за действие към нея“ нямат бележки и коментари по представеното Задание за определяне на обхвата и съдържанието на Доклад за екологична оценка. | Становището не съдържа бележки и препоръки. |
|  | **Министерство на енергетиката,**  **Изх. № Е-04-20-122/ 09.08.2022 г.** | Във връзка с Ваше писмо под горния номер, съдържащо молба за консултация на изготвен проект на Задание за определяне на обхвата и съдържанието на Доклад за екологична оценка на Национална стратегия за околна среда и План за действие към нея, Ви уведомявам:  При преглед на проекта на Заданието, както и проектите на Национална стратегия за околна среда и План за действие към нея, официално публикувани в раздел „Обществени обсъждания“ на интернет страницата на Министерството на околната среда и водите (МОСВ) е установено, че в цитираните документи са включени мерки към приоритетни области на действие, за чието изпълнение е отговорно Министерство на енергетиката (МЕ).  В тази връзка Ви информирам, че в МЕ е постъпило писмо с вх. № Е-04-20-24/11.07.2022 г. от МОСВ относно съгласуване на проект на Стратегия и План за действие за преход към кръгова икономика на Република България за периода 2022-2027 г. В документите бяха включени 11 бр. дейности, за чието изпълнение е определено МЕ като отговорна институция. От страна на МЕ беше представено становище до МОСВ с коментари. Прилагам копие на писмо от МЕ с изх. № Е-04-20-124/22.07.2022 г. до МОСВ. Част от посочените дейности (5 бр.) са включени и в настоящия проект на Задание, Национална стратегия за околна среда и План за действие към нея.  В допълнение към гореизложеното, Ви представям бележки и коментари по проект на Задание, както и проект на Национална стратегия за околна среда (НСОС) и План за действие към нея, както следва :  В Заданието и Плана за действие към НСОС - Приоритет 1: „Възстановяване на природния капитал. Устойчиви общности и екосистеми", Стратегическа цел (СЦ) 1: „Възстановяване и съхраняване на биологичното разнообразие и естествените функции на екосистемите с особено внимание върху тези с висок потенциал на биологично разнообразие", има включена мярка „Осигуряване на непрекъснатостта на водните течения и движението на рибите - рибни проходи и байпаси" за която за водеща отговорна институция е определено МЕ, а негови партньори са общините в България. Мярката е с оценка на необходимия финансов ресурс от 30 000 000 лв. и е посочен като източник на финансиране Държавният бюджет. Мярката не е от компетенциите на МЕ и на неговите организационни структури и административни звена, тъй като касае всички съществуващи язовири, независимо от тяхното предназначение, поради което предлагам от МОСВ да определят друга водеща отговорна институция за нейното изпълнение, която има компетенциите за осъществяване на техническата и безопасната експлоатация на язовирните стени и на съоръженията към тях и за осъществяване на контрол за техническото им състояние.  В Заданието и Плана за действие към НСОС - Приоритет 2: „Развитие в границите на природния капитал. Ресурсна ефективност и нулево замърсяване", СЦ 1: „Утвърждаване на модел на икономически растеж", Област на действие: „Осигуряване на капацитет за добив, преработка и рециклиране на критични суровини" има включени 5 бр. мерки, за които за водеща отговорна институция е определено МЕ. Мерките се припокриват с проектите от Плана за действие към Проекта на Стратегия и план за действие за преход към кръгова икономика за периода 2022-2027 г., както беше посочено по-горе. В Плана за действие към НСОС за тях е предвидено да бъдат реализирани със средства от Държавния бюджет/частни инвестиции, в рамките общо на 502 750 000 лв. Според нас посочената обща сума за проектите е силно завишена и не особено реалистична и следва да се оптимизира до голяма степен. Трябва да се отбележи, че и сроковете са твърде кратки, предвид крайния хоризонт на стратегията до 2030 г., съответно изпълнението на посочените проекти за такива времеви диапазони е нереалистично и съответно съществува голяма вероятност да не бъдат изпълнени в указаните срокове. Освен това към момента наличния административен капацитет на МЕ за извършването на тези нови по същество дейности е недостатъчен, което би довело до невъзможност за изпълнение на Плана за действие и съответно компрометиране на цялата стратегия. В заключение Ви информирам, че МЕ не е предвидила средства в тригодишната си бюджетна прогноза за реализиране на такива проекти, предвид факта че не е била информирана за необходимостта от тяхното изпълнение. Съответно вписаните проекти няма как да бъдат изпълнени.  По Приоритет 3 „Ограничаване на изменението на климата и адаптация към климатичните промени“, СЦ 1 „Ограничаване на емисиите парникови газове - трансформация във всички сектори - от промишленост и енергетика до транспорт и бита“, приоритетна област на действие „Ускорено внедряване на възобновяеми енергийни източници и водород":  Към горната приоритетна област от Заданието е включена мярка за разработване на Национална пътна карта за подобряване на условията за производство на енергия от възобновяеми източници (включително и създаване на енергийни общности). В Плана за действие на НСОС е определено МЕ като отговорна институция. Обръщам внимание, че МЕ няма капацитет за разработването на подобна карта и не е планирала средства в бюджета за 2022 г. и в бюджетната прогноза за периода 2023-2025 г. В тази връзка, предлагам мярката да отпадне;  Мерките, включени към тази приоритетна област на действие в Заданието и проекта на План за действие към НСОС, предлагам да бъдат актуализирани и записани ,както е в Националния план за възстановяване и устойчивост (НПВУ) на Република България;  По отношение на мярка „Схема за подкрепа на изграждане на ВЕИ мощности и батерии за съхранение“ от Заданието и Плана за действие към НСОС обръщам внимание, че финансиране по Механизма за възстановяване и устойчивост е предвидено само за батерии за съхранение, а не и за изграждане на ВЕИ мощности;  По отношение на мярка „Изготвяне и приемане на Национална пътна карта за подобряване на условията за разгръщане на потенциала за развитие на водородните технологии и механизмите за производство и доставка на водород" отговорна институция за разработване на пътната карта е Министерството на иновациите и растежа (МИР), съгласно Постановление на МС № 157 от 7 юли 2022 г. за определянето на органите и структурите отговорни за изпълнението на Националния план за възстановяване и устойчивост на Република България и на техните основни функции. В тази връзка предлагам като отговорно ведомство в Плана за действие към НСОС да отпадне МЕ и да се впише МИР;  Мярка „Подкрепа за проектиране, изграждане и въвеждане в експлоатация на инфраструктура, подходяща за пренос на водород и нисковъглеродни газообразни горива" от Заданието и Плана към НСОС беше предвидена в проекта на Националния план за възстановяване и устойчивост на Република България (НПВУ) с изпълнител на проекта „Булгартрансгаз“ ЕАД. В последствие този проект отпадна.  В тази група следва да бъде включена и следната мярка, свързана с изграждането и поддържането на енергийната инфраструктура на страната - Инвестиция 4 (C4.I4): „Цифрова трансформация и развитие на информационните системи и системите в реално време на електропреносната мрежа в условията на нисковъглеродна енергетика“. Мярката е включена в НПВУ, има за цел създаване на технически условия за интегриране на допълнителни мощности от възобновяеми източници (вятърна и слънчева енергия) в електроенергийната система и е определена за реализация от „Електроенергиен системен оператор" ЕАД. | Отправените препоръки касаят НСОС.  Приема се и са отразени във Вариант 2. Прецизирани са отговорните институции и партньорите по мярка „Осигуряване на непрекъснатостта на водните течения и движението на рибите - рибни проходи и байпаси” към Приоритет 1: „Възстановяване на природния капитал. Устойчиви общности и екосистеми", Стратегическа цел (СЦ) 1: „Възстановяване и съхраняване на биологичното разнообразие и естествените функции на екосистемите с особено внимание върху тези с висок потенциал на биологично разнообразие".  По отношение на мерките към Приоритет 2: „Развитие в границите на природния капитал. Ресурсна ефективност и нулево замърсяване", СЦ 1: „Утвърждаване на модел на икономически растеж":   * Удължени са сроковете за изпълнение на мерки: „Изготвяне на национален списък на суровините от критично значение“; „Картографиране на потенциала за добив на критични суровини при експлоатацията на съществуващи и бъдещи находища, закрити обекти на добивната и преработвателната промишленост“ и „Промени в националното законодателство, с които да бъде даден приоритет на проучването, добива, преработката и рециклирането на суровини, включени в националния списък на суровини от критично значение“; * Отпада мярка: „Разработване, финансиране и реализация на жизнеспособни проекти за добив и преработка на суровини от критично значение“, която е с инвестиционен характер и изисква значителен финансов ресурс в размер на 501 500 000.   По Приоритет 3 „Ограничаване на изменението на климата и адаптация към климатичните промени“, СЦ 1 „Ограничаване на емисиите парникови газове - трансформация във всички сектори - от промишленост и енергетика до транспорт и бита“, отпада мярка „Разработване на Национална пътна карта за подобряване на условията за производство на енергия от възобновяеми източници (включително и създаване на енергийни общности)“. Всички останали мерки, включени към тази приоритетна област ще бъдат актуализирани и прецизирани съобразно окончателния вариант на Националния план за възстановяване и устойчивост на Република България. Добавена е мярка „Дигитална трансформация и развитие на информационните системи и  системите реално време на Енергийния системен оператор в условията на  нисковъглеродна икономика.“  В ДЕО е анализирано и оценено въздействието на приетите предложения. |
|  | **Басейнова Деирекция „Дунавски район“, с център Плевен,**  **Изх. № ПУ – 01 – 1023 (3). 18.07.2022 г.** | В Басейнова дирекция „Дунавски район“ (БДДР) е постъпило Ваше писмо с изх. № ЕО-43/08.07.2022 г„ наш вх. № ПУ-01-10232)/08.07.2022 г. с искане за становище относно проект на задание за определяне на обхвата и съдържанието на Доклад за екологична оценка (ДЕО) на НСОС и План за действие към нея. След преглед на изготвеното задание изразявам следното становище относно обхвата и съдържанието на ДЕО на НСОС и План за действие към нея:  Представена е визия в НСОС за развитие на Р България до 2030 г., която съвпада с периода на прилагането и актуализирането/изготвянето на вторите и третите Планове за управление на речните басейни (ПУРБ за периода 2016 - 2021 г. и 2022-2027г.), като и прилагането, и актуализирането/изготвянето на първите и вторите Планове за управление на риска от наводнения (ПУРН за периода 2016 - 2021 г. и 2022-2027г.).  В момента се изпълняват дейности по актуализация на ПУРБ и ПУРН, които ще са с период на действие 2022 - 2027 г„ като следва:  -Актуализация на ПУРБ за периода 2022 - 2027 г. - като част от тези дейности е и актуализацията на характеристиката на района за басейново управление, оценка на състоянието на повърхностните и подземните водни тела, целите за опазване на повърхностните и подземните води, вкл. и мерките за тяхното постигане. Планираните дейности и реализацията на НПВУ на Република България, при необходимост, следва бъде съобразят и с етапите на актуализация на ПУРБ. Информацията и документите ще бъдат периодично публикувани, и публично достъпни на интернет страницата на БДДР: vvww.bd-dunav.org., секция „Управление на водите“, подсекция „План за управление на речните басейни“;  - Актуализация на ПУРН за периода 2022 - 2027 г. - като част от тези дейности е и актуализацията на предварителна оценка на риска от наводнения (ПОРН) и карти на заплахата и на риска от наводнения. В резултат на преразглеждането и актуализацията на ПОРН в Дунавски район, като етап от процеса на актуализация на ПУРН 2022-2027 г., са определени 35 района със значителен потенциален риск от наводнения (РЗПРН), вкл. река Дунав, разпределени в девет основни поречия. РЗПРН са утвърдени от Министъра на околната среда и водите със Заповед РД-804/10.08.2021 г. Планираните дейности и реализацията на *НПВУ* на Република България, при необходимост, следва бъде съобразят и с етапите на актуализация на и ПУРН. Информацията и документите ще бъдат периодично публикувани, и публично достъпни на интернет страницата на БДДР: [www.bd-dunav.org](http://www.bd-dunav.org), секция „Управление на водите“, подсекция „План за управление на риска от наводнения 2022-2027 г.“.  Съгласно § 6 от Преходните и Заключителни разпоредби към Закон за изменение и допълнение на Закона за водите (Обн. ДВ. бр.20 от 11 Март 2022г.), *Плановете за управление на риска от наводнения за периода 2016* - *2021 г. и Плановете за управление на речните басейни за периода от 2016* - *2021 г. се прилагат до приемането на актуализирани планове по реда на чл. 146о аз. 3 (Нова - ДВ. бр. 20 от 2022 г., в сила от 01.01.2022 г.) и чл. 159 аз.З (Нова* - *ДВ. бр. 20 от 2022 г., в сила от 01.01.2022 г.) от Закона за водите.*  В тази връзка настоящото становище се издава спрямо следните планове за управление в ДРБУ:   * План за управление на речните басейни (ПУРБ) 2016 - 2021 г., приет с Решение № 1110/29.12.2016 г. на Министерски съвет; * План за управление на риска от наводнения (ПУРН) 2016 - 2021. приет с Решение № 1104/29.12.2016 г. на Министерски съвет.   НСОС до 2030 г. планира в България развитие и утвърждаване на модел на възстановяващ икономически и социален растеж в границите на природния си потенциал, който гарантира здрави и устойчиви общности и екосистеми, необратимост на процеса и постигане на амбициозните цели за нулево замърсяване на околната среда и климатична неутралност, осигурявайки добър капацитет за адаптация към измененията на климата. Спрямо компонент води се планира: Възстановяване на сладководните екосистеми и естествените функции на реките, за да бъдат изпълнени целите на Рамковата директива за водите, като предвидени мерки към приоритетната област на действие: осигуряване на непрекъснатостта на водните течения и движението на рибите - рибни проходи и байпаси; подобряване на естественото задържане на водата - възстановяване на меандри и ръкави; мерки за възстановяване и защита на речните брегове и речните корита от ерозия. В тази връзка следва обхватът и съдържанието за ДЕО на НСОС, и План за действие към нея да бъде съобразено с гореизброените планови документа, а именно по отношение на:   1. Текущо състояние на околната среда - компонент „Води“   В заданието е планирано за съществуващото състояние по компонент „води" да бъде представена информация за състоянието на повърхностните и подземните води, състоянието на зоните за защита на водите, като и наличието на РЗПРН. В тази връзка следва да се има предвид, че оценка на състоянието на повърхностните и подземните води, съгласно нормативните изисквания на Рамковата директива за водите (РДВ), респ. Закона за водите (ЗВ), се изготвя веднъж на 6 години, т.е. един път в рамките на плановия период. Към момента е актуална изготвената оценка на състоянието на повърхностните и подземните води в ПУРБ 2016 - 2021 г. Ежегодно от експертите на басейновите дирекции се изготвят междинна оценка в изпълнение на чл.155 ал.1 т. 17 от ЗВ, но тази оценка не следва да се възприема като оценка на състоянието на повърхностните и подземните води по смисъла на РДВ и ЗВ. По отношение на зоните за защита на водите, по смисъла на чл. 119а, ал. 1 от Закона за водите, следва да се има предвид, че басейновите дирекции планират само програмите за мониторинг.  В ПУРН 2016 - 2021 г. са определени райони със значителен потенциален риск от наводнения (РЗПРН), които са утвърдени и със Заповед № РДД 744/01.10.2013 г. на министъра на околната среда и водите. За определените РЗПРН са изготвени карти на заплахата и риска от наводнения. Обхватът на наводненията е определен при максимални годишни водни количества при обезпеченост: 5%. 1% и 0.1% или повтаряемост веднъж на 20 г., 100 г. и 1000 г. В процеса на актуализация на ПУРН 2022-2027 г. са определени 35 РЗПРН. вкл. река Дунав, разпределени в девет основни поречия, като същите са утвърдени от Министъра на околната среда и водите със Заповед РД-804/10.08.2021 г.   1. Съществуващи екологични проблеми   Предвижда се да бъдат описани съществуващите екологични проблеми в страната, установени на различно ниво, имащи отношение към НСОС и Плана за действие към нея. Към информация за съществуващи екологични проблеми по отношение на компонент „Води“, може да се включи направената оценка на натиска и въздействието, респ. идентифицирани проблеми в районите за басейново управление в процеса на разработване/актуализиране на ПУРБ 2022 - 2027г. - докладите с Междинните проблеми при управлението на водите са публикувани през октомври 2021 г. на интернет страниците на басейновите дирекции.   1. Цели на опазване на околната среда на национално и международно равнище, имащи отношение към НСОС и Плана за действие към нея   При необходимост да се разгледат екологичните цели и целите за намаляване на риска от наводнения планирани, съответно в ПУРБ и ПУРН. в т.ч. при необходимост и обосноваване на изключения от постигането на екологичните цели за запазване/постигане на добро състояние на водите (чл. 156в - чл. 156е от ЗВ).   1. Вероятни значителни въздействия върху околната среда и човешкото здраве, в т. ч. и трансгранични въздействия върху околната среда в други държави   При разглеждане на въздействията върху компонент „Води“, в следствие от реализацията на НСОС и Плана за действие към нея следва да се:   * разгледат и оценят потенциалните въздействия върху повърхностните и подземните води, и зоните за защита на водите, в т.ч. и кумулативен ефект; * има предвид, че реализацията на проекти и намерения, които предвиждат ползване и/или водовземане от повърхностни и подземни води, произтичащи от НСОС и Плана за действие към нея, ще бъдат съгласувани за допустимост спрямо екологичните цели и плануваните мерки за постигане добро състояние на водите в ПУРБ, както и спрямо целите на управлението на риска от наводнения и предвидените мерки в ПУРН за съответния период на действие. * Планираните инфраструктурни проекти за реализиране, в НСОС и Плана за действие към нея, могат да породят потенциален допълнителен натиск върху повърхностните и подземните водни тела, както и на зоните за защита на водите, в случаите когато тяхната реализация изисква водовземане и/или ползване на повърхностни и подземни водни обекти, или местоположението им е в близост до водни обекти и зони за защита на питейните води.  1. Мерки, предвидени за предотвратяване, намаляване и възможно най-пълно компенсиране на неблагоприятните последствия от осъществяването на НСОС и Плана за действие към нея   В ДЕО да се вземат предвид приложимите планирани мерки в ПУРБ 2016-2021 г. и ПУРН 2016-2021 г. в Дунавски район.  При изпълнение на планираните инфраструктурни проекти в обхвата на НСОС и Плана за действие към нея е необходимо спазване на следните предвидени изисквания, забрани и ограничения в ЗВ:   * Дейности, свързани с водовземане и ползване на воден обект, подлежат на разрешителен режим, съгласно чл. 44 и чл. 46 от ЗВ, освен в случаите, описани в чл. 58 от ЗВ. Разрешителни за водовземане и ползване на воден обект се издават при спазване изискванията на Глава четвърта ..Разрешителен режим“ и Глава осма „Опазване на водите и водните обекти” от ЗВ и нормативните актове по прилагането му. * Всички дейности да бъдат съобразени с Наредба № 3 от 16.10.2000 г. за условията и реда за проучване, проектиране, утвърждаване и експлоатация на СОЗ около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди. * За опазване на подземните води от замърсяване се прилагат разпоредбите на чл. 46. ал. 2 и чл. 118а, т. 1. т. 2, 3. и 4 от ЗВ: „*т. 2* - *обезвреждането, включително депонирането на приоритетни вещества, които могат да доведат до непряко отвеждане на замърсители в подземните води, т. 3 - други дейности върху повърхността и в подземния воден обект, които могат да доведат до непряко отвеждане на приоритетни вещества в подземните води: т. 4 - използването на материали, съдържащи приоритетни вещества, при изграждане на конструкции, инженерно-строителни съоръжения и други, при които се осъществява или е възможен контакт с подземни води“.* * За недопускане и предотвратяване на замърсявания и аварии, по отношение на повърхностните и подземните води е необходимо спазване на изискванията на чл. 131 от ЗВ: „При аварийни случаи, създаващи предпоставки за замърсяване на водите, собственикът или лицето, експлоатиращо обекта - източник на замърсяване, включително и насипища, е длъжно да вземе необходимите мерки за ограничаване ти ликвидиране на последиците от замърсяването, съгласно предварително изготвен авариен план и незабавно да уведоми басейновите дирекции и органите на Министерството на вътрешните работи. * С цел защита на крайбрежните заливаеми ивици и принадлежащите земи на водохранилищата да се изпълняват разпоредбите на чл. 134 от ЗВ, като не се допуска: депониране и третиране на отпадъци: строителство на стопански и жилищни постройки: миенето и обслужването на транспортни средства и техника: * Съгласно чл. 143 от ЗВ - За защита от вредното въздействие на водите се забранява - съхраняването или складирането на материали, които в значителна степен биха увеличили унищожителната сила на водата при наводнения: * Инвестиционни проекти и намерения, произтичащи от НСОС и Плана за действие към нея, предвиждащи водовземане и/или ползване от подземни и повърхностни води, както и такива, които ще се реализират в близост до водни обекти, зони за защита на питейните води и СОЗ, подлежат на самостоятелна оценка за допустимост спрямо екологичните цели и планираните мерки за постигане добро състояние на водите, определени в ПУРБ и спрямо целите на управлението на риска от наводнения и предвидените мерки в ПУРН.   Съгласно § 1. ат.1 от Допълнителните разпоредби към ЗВ:   * „принадлежащи земи на водохранилища“ са земите, които се заливат при най-високо водно ниво на водохранилището, определено за преливане на водно количество с оразмерителна обезпеченост; * „воден обект“ е постоянно или временно съсредоточаване на води със съответни граници, обем и воден режим в земните недра и в естествено или изкуствено създадени форми на релефа заедно с принадлежащите към тях земи; * „крайбрежни заливаеми ивици на реките:“ са земите, които се заливат: а) в границите на корекциите на реките в населените места и между реката и дигите - при наличие на диги: при протичане на средномногогодишните максимални водни количества с обезпеченост 5 на сто или повторяемост веднъж на 20 години - за речни участъци с неизградени корекции или защитни съоръжения. | В ДЕО е отразена актуализацията на ПУРБ 2022-2027 г. и ПУРН 2022-2027 г., вкл. в т. 2 на ДЕО е представена актуално информация за РЗПРН с източник Актуализацията на ПОРН 2022-2027 г.  Отразено в т. 1.4 от ДЕО.  В т. 2.1.3. на ДЕО е представена информация за състоянието на компонент води от ПУРБ, вкл. са представени и данни от актуалната междинна оценка.  Отразено в т. 2.1.3 от ДЕО.  Отразено в т. 2.1.3 на ДЕО и в обобщен вид в т. 4 на ДЕО.  Взето е предвид. Отразено е в т. 5 на ДЕО.  Отразено в т. 6 на ДЕО.  Отразено в т. 7 на ДЕО.  Отразено в т. 2.1.3 и т. 6 на ДЕО.  Отразени са като мерки в т. 7 на ДЕО. |
|  | **Басейнова Дирекция „Черноморски район“,**  **на вх. № 04-01-11-1130/08.07.2022 г.** | Във връзка с писмо относно Задание за определяне на обхвата и съдържанието на Доклад за екологична оценка на Национална стратегия за околна среда и План за Действие към нея, съгласно чл. 19а, т. 3 от Наредбата за условията и реда за извършване на екологична оценка на планове и програми и след преглед на Заданието за ЕО и съпътстващата го документация, на интернет страницата на Министерството на околната среда и водите, изразявам следното становище:   1. БДЧР е изразила становище с изх. №26-00-5388/А8/16.12.2021 г. по чл. 155, ал.1, т.23 от Закона за водите (ЗВ) за Проект на Национална стратегия за околна среда (НСОС) и План за действие към нея до Дирекция „Национална служба за защита на природата“ МОСВ. 2. В Доклада за ЕО да се представи информация за връзката му с действащите План за управление на речните басейни (ПУРБ 2016 - 2021г.) за Черноморски район, съгласно РДВ 2000/60/ЕС, План за управление на риска от наводнения (ПУРН 2016 - 2021г.), съгласно Директива 2007/60/ЕС и Морската стратегия на Р България (МС 2016 - 2021г.) и Програмата от мерки към тях.   Периодът на Национална стратегия за околна среда и План за Действие към нея, съвпада с периода на актуализирането, изготвянето и прилагането на третите ПУРБ 2022-2027 г., вторите ПУРН 2022-2027 г. и втората Морска стратегия 2022-2027г. Актуализираната Предварителна оценка на риска от наводнения за Черноморски район за басейново управление райони със значителен потенциален риск от наводнения е публикуван в раздел „ПУРН“/“ПУРН 2022-2027“/ „Предварителна оценка на риска от наводнения“. Междинния преглед на значимите проблеми при управлението на водите в Черноморски район е публикуван в раздел „ПУРБ“/“ПУРБ 2022-2027“/ „Междинен преглед на значимите проблеми при управлението на водите в Черноморски район“. Предстои публикуване на Актуализиран доклад по чл. 8, чл. 9 и чл. 10 от Рамковата директива за морска стратегия (РДМС) в раздел Морска околна среда, Морска стратегия на Р България и ПоМ 2022-2027, „Актуализирана оценка на морската околна среда, дефиниции и цели за ДСМОС 2018“.   1. Описанието и анализът на компонентите на околната среда в част „Води“ да се изготви съобразно информацията за водите и водните тела в Плана за управление на речните басейни в Черноморски район. 2. Докладът за ЕО следва да обхваща всички възможни въздействия върху количеството и качеството на повърхностните, подземните води и зоните за защита на водите (ЗЗВ)., определени по чл. 119а от Закона за водите. 3. По отношение на т. 2.1.3. Повърхностните води в ДЕО да се коригира и допълни информацията, в съответствие с §1, ал. 1, т. 23 от Допълнителните разпоредби на Закона за водите - "повърхностни води" са водите на сушата, с изключение на подземните води, както и преходните води и крайбрежните морски води, освен по отношение на химичното състояние, в който случай се включват и вътрешните морски води и водите на териториалното море. Да се представи информация за Черно море, в обхвата на ЧРБУ. Управлението на крайбрежните води с цел постигане на добро екологично и химично състояние се извършва в рамките на Плана за управление на речните басейни 2016 - 2021 г. (изискване на Рамкова директива за водите 2000/60/ЕС), а управлението на териториалните води и изключителната икономическа зона (ИИЗ) на Р България и постигането на добро състояние на морската околна среда по 11 дескриптора (характеристики) се извършва чрез разработената Морска стратегия (изискване на Рамкова директива за морска стратегия 2008/56/ЕО). В обхвата на действие на стратегията влизат и крайбрежните морски води, при наличие на аспекти от тяхното управление, необхванати от ПУРБ. 4. Необходимо е да бъдат оценени вероятните отрицателни въздействия върху водите, произтичащи от реализацията на всички планирани дейности и намерения на територията на страната, както и кумулативния ефект от тях. Заложените дейности и мерки в ДЕО на програмата да са съобразени с целите и мерките в Плана за управление на речните басейни за Черноморски район, с цел предотвратяване влошаването на екологичното и химичното състояние на повърхностните и крайбрежните морски води, и количественото и химичното състояние на подземните води. 5. При изготвяне на ДЕО да се вземат предвид заложените в ПУРБ цели за опазване на водните тела, върху които попада територията на плана, както и програмите от мерки за предотвратяване и намаляване на значителни вредни въздействия върху повърхностните и подземни води. В доклада да се разпишат мерки за изпълнение при прилагане на Програмата с цел недопускане или намаляване на отрицателните въздействия върху повърхностните и подземните водни тела и ЗЗВ, от гледна точка на постигане на целите на околната среда и мерките за постигане на добро състояние, заложени в ПУРБ 2016-2021г. Необходимо е за всяка отделна дейност да се разгледат всички възможни негативни въздействия върху повърхностните, крайбрежните морски и подземни води в детайли, както и да се посочат конкретните поставени цели и мерки за постигане на добро състояние на водите. 6. При изготвянето на ДЕО да се вземат предвид определените райони със значителен риск от наводнения (РЗПРН) на територията на програмата, изготвените карти на заплаха и картите на риска от наводненията и Програмата от мерки, част ПУРН 2016-2021г. Съгласно Становище по ЕО на ПУРН е необходимо предвижданията да бъдат съобразени с анализирания и моделиран обхват при сценарий на вероятност на 20- годишната вълна и изпълнението на това условие да бъде предоставено в ДЕО. В доклада да се разпишат мерки за недопускане или намаляване на отрицателните въздействия, от гледна точна на постигане на целите и мерките за защита от вредното въздействие на водите заложени в ПУРН 2016-2021г.   Извършена е актуализация на РЗПРН за периода 2022-2027 г. Определените райони за територията на ЧРБУ са одобрени със Заповед №РД-803/10.08.2021г. на Министъра на околната среда и водите.   1. При изготвяне на ДЕО да се вземат предвид определените райони за оценка и дескриптори в Морската стратегия на Р. България както и програмите от мерки към нея. В доклада да се разпишат конкретни мерки за недопускане или намаляване на отрицателните въздействия, от гледна точна на постигане на целите и мерките за постигане на добро състояние заложени в МС 2016-2021г 2. Да се имат предвид забраните и ограниченията, регламентирани в Закона за водите и да бъдат съобразени съответните забрани и ограничения за извършване на дейности, които могат да доведат до пряко и непряко отвеждане на опасни вещества в подземните води, регламентирани в Наредба № 3/2000г. за СОЗ.   *Действащият План за управление на речните басейни (ПУРБ 2016 -2021г.) за Черноморски район, съгласно РДВ 2000/60/ЕС, Плана за управление на риска от наводнения (ПУРН 2016 -2021г.) и Морската стратегия на Р България и програма от мерки 2016 - 2021 г., с наличните информация и анализи, както и документите в процеса на актуализациите им са публикувани на интернет страницата на БДЧР: www.bsbd.org и могат да послужат при изготвяне на Доклада за екологична оценка на Национална стратегия за околна среда и План за Действие към нея.* | Отразено в т. 1.4. от ДЕО.  Отразено в т. 2.1.3. от ДЕО.  Отразено в т. 6 на ДЕО.  Отразено в т. 2.1.3 на ДЕО.  Отразено в т. 6 на ДЕО.  Отразено.  Отразено в т. 2.1.3. на ДЕО, т. 3 и т. 7 на ДЕО.  Отразено в т. 2.1.3 на ДЕО.  Отразено в т. 7 на ДЕО. |
|  | **Басейнова Дирекция „Западнобеломорски район“,**  **Изх. № П-10-8 (1)/25.07.2022 г.** | В изпълнение на разпоредбите на чл. 19а, т. 3 от Наредбата за условията и реда за извършване на екологична оценка на планове и програми (Наредба за ЕО), Басейнова дирекция „Западнобеломорски район“ изразява следното становище по изготвено Задание за обхват и съдържание на екологична оценка на Национална стратегия за околна среда и План за действие към нея:   1. По отношение на представения проект на задание за определяне на обхвата и съдържанието на доклада за екологична оценка (ДЕО) и съгласно информацията в него:   Основна визия на НСОС е: До 2030 г. България развива и утвърждава модел на възстановяващ икономически и социален растеж в границите на природния си потенциал, който гарантира здрави и устойчиви общности и екосистеми, необратимост на процеса и постигане на амбициозните цели за нулево замърсяване на околната среда и климатична неутралност, осигурявайки добър капацитет за адаптация към измененията на климата.  Стратегическата рамка включва четири приоритета, за всеки от които са дефинирани стратегически цели, области на действие, индикатори за измерване на промяната, необходимите ресурси и очаквани резултати. За всяка област на действие в Плана за действие към НСОС са разработени конкретни мерки.  По отношение на компонент „води“ са предвидени и мерки към приоритетната област на действие:   * Осигуряване на непрекъснатостта на водните течения и движението на рибите - рибни проходи и байпаси; * Подобряване на естественото задържане на водата - възстановяване на меандри и ръкави; * Мерки за възстановяване и защита на речните брегове и речните корита от   ерозия;   * Изграждане, реконструкция и разширяване на канализационни мрежи и ГПСОВ за агломерации над 10000 е.ж.; * Изграждане, реконструкция и разширяване на системи за отвеждане и пречистване на отпадъчни води за агломерации над 2 000 е.ж.; * Изготвяне на дългосрочна програма за подобряване ефективността на изградените ПСОВ, включително чрез подобряване състоянието на канализационната мрежа.;   Към Стратегическа цел 2: Постигане на устойчиво към изменението на климата общество, адаптирано към неизбежното въздействие на изменението на климата:  Амбицията за постигане на устойчиви към изменението на климата общество и бизнес, които са в състояние да вземат своевременни и добре информирани решения, за да се справят с предизвикателствата и възможностите, които представляват промените в климата, изисква фокусирани действия, насочени към повишаване на осведомеността и подобряване на научните знания, институционално изграждане и повишаване на капацитет. Ключово за постигане на стратегическата цел е повишаването на осведомеността и ангажирането на всички слоеве на обществото в усилията за устойчиви към изменението на климата системи и общности. Интегрирането на съображенията по климата във всички сектори, с акцент върху най-уязвимите към промените на климата „Селско стопанство“, „Биологично разнообразие и екосистеми“, „Гори“, „Води“, „Енергетика“, „Транспорт“, „Туризъм1, „Градска среда“, „Човешко здраве“- е сред основните интервенции.  Предложените области на действие обхващат и мерки за въвеждане на научни постижения и технологични иновации, за подобряване на капацитета за адаптиране към измененията на климата на различни нива на управление и в различните сектори на икономиката: Адаптиране на политиките и на нормативната уредба, така че да се превърнат в инструмент за справяне с последиците от изменението на климата: Предвидени мерки към приоритетната област на действие:   * Актуализиране на планове (вкл, ПУРН), политики и програми с цел интегриране рискове, свързани с изменението на климата, както и включване на реакциите за АИК; * Подобряване на нормите за проектиране и експлоатация на инфраструктура, в съответствие с новите климатични условия; * Развитие и подобрение на интегрирана система за мониторинг и оценка - събиране на информация за климатичните промени и тяхното влияние върху икономиката и оценка на ефекта от адаптационните дейности; * Преглед и усъвършенстване на процедурите при извънредни ситуации на областно и общинско ниво; * Фокусирани програми от мерки за подобряване на управлението и защита от рискове от ИК на ключова инфраструктура и природните богатства, вкл. водни системи, инфраструктура за доставка на енергия, пътна инфраструктура и др., с приоритет природосъобразни решения, системи за ранно предупреждение и др. "зелени" решения; * Фокусирана програма от мерки за превенция от рискове от ИК (наводнения; свлачища; пожари; екстремни температури и др.) в защита на населените места, вкл. системи за ранно предупреждаване; * Насърчаване разработването и прилагане на финансови и застрахователни инструменти, както и фондове за справяне с последиците от екстремни явления.  1. В изготвеното Задание за обхват и съдържание на екологична оценка на „Национална стратегия за околна среда и План за действие към нея“, по отношение на връзката с национални стратегически, планови и други документи са цитирани Планове за управление на речните басейни за периода 2016-2021 г. и Планове за управление на риска от наводнения за периода 2016-2021 г. В Доклада за ЕО следва да се уточни, че програмният период на разглежданата стратегия е до 2030г. и обхваща и част от периода на актуализирането, изготвянето и прилагането на третите Планове за управление на речните басейни (ПУРБ) и вторите Планове за управление на риска от наводнения (ПУРН) за периода 2022-2027г. Към настоящия момент е изготвена Предварителната оценка на риска от наводнения (ПОРН) на Западнобеломорски район за басейново управление (2022-2027), изготвена на основание чл. 146а, ал. 1 от Закона за водите, с актуализирани райони със значителен потенциален риск от наводнения.   Със Заповед № РД-802/10.08.2021 г. Министъра на околната среда и водите са утвърдени актуализираните в съответствие с методиката по чл. 187, ал. 2, т. 6 от ЗВ, райони със значителен потенциален риск от наводнения като в Западнобеломорски район за басейново управление са определени 17 РЗПРН, от които 3 нови. Те са разположени в трите основни поречия - на р. Струма (10 бр.), на р. Места (6 бр.) и на р. Доспат (1бр.). Необходимо е предвидените дейности/инвестиции в националната стратегия и плана към нея да бъдат съобразени с риска от наводнения и да се предприемат мерки, в съответствие и с актуалните, действащи по време на инвестициите ПУРН, за недопускане и превенция на наводнения и защита на обектите при евентуални такива явления.  Подробна информация за ПОРН на ЗБР (2022-2027), и за актуализираните РЗПРН, е публикувана на сайта на БД ЗБР на следния адрес: https://wabd.bg/content/%d0%bf%d0%be%d1%80%d0%bd-2022-2027/   1. По отношение на компонент „води“ е посочено, че в ДЕО ще бъде представена информация за повърхностните и подземните води, състоянието на зоните за защита на водите, наличието на райони със значителен потенциален риск от наводнения. В тази връзка следва да се отбележи, че основните характеристики на повърхностните водни тела в териториалния обхват на ЗБР са описани и представени таблично в Приложение 1.2.4. на Раздел 1 на ПУРБ на ЗБР (2016-2021). Таблица №1.3.2.а. на Раздел 1 на ПУРБ съдържа информация за подземните водни тела в ЗБР. Състоянието на повърхностните и подземните водни тела е подробно разгледано в Раздел 4 на ПУРБ на ЗБР (2016-2021).   В ДЕО следва да се вземе предвид предстоящото актуализиране на характеристиките на повърхностните, подземните водни тела и зоните за защита на водите в ЗБР, което ще бъде изготвено в процеса на актуализация на Плана за управление на речните басейни (ПУРБ) на Западнобеломорски район за третия планов период - 2022- 2027г.  На всеки етап от актуализацията на ПУРБ (2021-2027г.) ще се провеждат консултации със заинтересованите страни и широката общественост. Информацията и документите от отделните етапи на актуализацията на ПУРБ и Програмата от мерки към него ще бъдат периодично публикувани и публично достъпни на интернет страницата на БД ЗБР: www.wabd.bg.   1. В ДЕО следва да бъде включена информация за зоните за защита на водите, които са регламентирани в чл. 119а от ЗВ: зони за защита на питейните води; зони с води за къпане; зоните, в които водите са чувствителни към биогенни елементи, включително: уязвими зони и чувствителни зони; зони за опазване на стопански ценни видове риби и други водни организми; защитени територии и зони, обявени за опазване на местообитания и биологични видове, в които поддържането или подобряването на състоянието на водите е важен фактор за тяхното опазване (защитени зони от екологичната мрежа НАТУРА 2000). Зоните за защита на водите по чл. 119а от Закона за водите в Западнобеломорски район са разгледани в Раздел 3 на ПУРБ на ЗБР (2016-2021). В тази връзка, следва да се има предвид, че съгласно чл. 116, ал. 2, т. 3 от Закона за водите всички води и водни обекти се опазват от изтощаване, замърсяване и увреждане с цел поддържане на необходимото количество и качество на водите и здравословна околна среда, съхраняване на екосистемите, запазване на ландшафта и предотвратяване на стопански щети, като за постигане на тези цели се определят зони за защита на водите. 2. При прегледа на съществуващите екологични проблеми при компонент „Води“ е необходимо да се вземат предвид значимите видове натиск в резултат от човешката дейност върху състоянието на повърхностните и подземните води, разгледани в Раздел 2 на ПУРБ на ЗБР (2016-2021). Актуализиран преглед на въздействието от човешка дейност върху състоянието на повърхностните и подземните води ще бъде извършен и в процеса на актуализация на Плана за управление на речните басейни (ПУРБ) на Западнобеломорски район за третия планов период - 2022-2027г.   Към настоящия момент БД ЗБР е изготвила и публикувала „Доклад за междинен преглед на значимите проблеми при управлението на водите в Западнобеломорски район за басейново управление“, осигуряващ информация за значимите видове въздействия в ЗБР, на база на които са определени значимите проблеми в областта на водите, достъпен на сайта на БД ЗБР на следния адрес:  https://wahd.bn/content/%dO%bl%d 1 %83%d 1 %80%d0°/ob 1 /%dO%bi%d 1 %83%d 1 %80%d0%b 1 -2022-2027/   1. ПУРБ определя рамката на интегрираното управление на водите на басейново ниво и включва програма от мерки за постигане на целите за опазване на околната среда (Раздел 7 на ПУРБ). В ПУРБ е залегнал принципът за опазване на повърхностните и подземните води от изтощаване, замърсяване и увреждане с цел поддържане на необходимото количество и качество на водите и здравословна околна среда, съхраняване на екосистемите, запазване на ландшафта и предотвратяване на стопански щети. Към момента се изпълняват дейности по актуализация на ПУРБ и ПУРН, които ще бъдат с период на действие 2022 - 2027 г. и предлаганите дейности необходимо да бъдат съобразявани и с тези планове и да се изготви анализ на съответствието на предвижданията на НСОС и План за действие към нея и степента на съобразяването им с целите на ПУРБ на ЗБР (2016-2021) и на ПУРН на ЗБР (2016-2021). Необходимо е да се направи оценка на степента на въздействие на предвидените дейности в НСОС и Плана към нея, върху състоянието на повърхностните и подземните водни тела, както и върху зоните за защита на водите по чл.119а от Закона за водите. В ДЕО, за компонент „Води“ да се разпишат подходящи мерки при вероятни неблагоприятни последствия от осъществяване на проектите от НСОС. 2. Произтичащите от разглежданата „Национална стратегия за околна среда. План за действие към нея“ планове, програми, инвестиционни намерения и проекти, и/или техните изменения е необходимо да бъдат оценявани за допустимост спрямо Плановете за управление на речните басейни (ПУРБ) и Плановете за управление на риска от наводнения (ПУРН) и могат да бъдат одобрени само след провеждане на приложимите процедури по реда на Глава шеста от Закона за опазване на околната среда - по екологична оценка (ЕО) за планове и програми и за извършване на оценка на въздействието върху околната среда (ОВОС), съгласно изискванията на чл.155, ал.1, т.23 от Закона за водите, за инвестиционни предложения.   Въз основа на гореизложеното. Басейнова дирекция „Западнобеломорски район” дава положително становище по изготвеното Задание за обхват и съдържание на екологична оценка на „*Национална* **с**тратегия за околна среда и План за действие към пея " , като бъдат взети предвид и направените препоръки в настоящото писмо. | Отразено в т. 1.4. от ДЕО.  Отразено в т. 2.1.3 от ДЕО.  Съобразено и отразено в т. 2.1.3 на ДЕО.  Отразено в т. 2.1.3 от ДЕО.  Отразено в т. 2.1.3 от ДЕО.  Отразено в т. 2.1.3 и т. 4 от ДЕО.  Отразено в т. 6 и т. 7 на ДЕО.  Отразено в т. 7 на ДЕО. |
|  | **Басейнова Дирекция „Източнобеломорски район“, изх. № ПУ-02-316(3)/21.07.2022 г.** | В отговор на постъпило писмо, Ваш изх. № ЕО-43/08.07.2022 г. и на основание чл. 19а, т. 3 от Наредба за условията и реда за извършване на екологична оценка на планове и програми (Наредбата за ЕО), Басейнова Дирекция „Източнобеломорски район” (БД ИБР) изразява следното становище:   1. Представеното Задание за определяне на обхвата и съдържанието на доклада за ЕО на Доклад за екологична оценка на Национална стратегия за околна среда е съобразено с изискванията на чл. 86. ал. 3 от Закона за опазване на околната среда. 2. В Доклада за ЕО ще бъде представена информация за екологичното и химично състояние на повърхностните и подземни водни тела, зоните за защита на водите, съгласно чл. 119а от Закона за водите (ЗВ), санитарно-охранителните зони (СОЗ) около водоизточниците и съоръженията за питейно-битово водоснабдяване и около водоизточниците на минерални води, както и за риска от наводнения на територията на четирите Басейнови дирекции.   При разработване на доклада, препоръчваме да се използва налична информация в публикуваните на страницата на БД ИБР и действащи План за управление на речните басейни (ПУРБ) и План за управление на риска от наводнение (ПУРН) за периода 2016-2021 г., съответно в секции „ПУРБ“ и „ПУРН“, както и годишните доклади за оценка на състоянието на водите с актуални данни, налични на страницата на БД ИБР - секция „Бюлетин за състоянието на водите“ - „Доклади за състоянието на водните тела на територията на ИБР“. Към момента се извършват дейности по актуализиране на ПУРБ и ПУРН на ИБР, с период на действие 2022-2027 г., като информацията и документите, свързани с отделните етапи на актуализация, се публикуват периодично и са публично достъпни на интернет страницата на БД ИБР, секции „ПУРБ" и „ПУРН“ 2022-2027 г. Към момента е актуализирана предварителна оценка на риска от наводнения (ПОРН) на ИБР с актуализирани РЗПРН.   1. В ДЕО ще бъде направен преглед на териториите, които е вероятно да бъдат най- съществено засегнати от предвижданията на НСОС и Плана за действие към нея. Ще бъдат подробно разгледани чувствителни територии като защитени зони от екологичната мрежа „Натура 2000", населени места и други обекти, подлежащи на здравна защита, санитарно- охранителни зони около водоизточници, зони с риск от наводнения и др. 2. Ще бъдат описани съществуващите екологични проблеми, установени на различно ниво, имащи отношение към НСОС и Плана за действие към нея, както и ще бъде направен анализ на връзката между екологичните проблеми и предвижданията на стратегията и плана. Като информация за съществуващите екологични проблеми но отношение на компонент „Води" може да се използва извършения преглед на значимите видове натиск и въздействие в резултат от човешката дейност върху състоянието на повърхностни и подземни води, съгласно ПУРБ 2016-2021 г. 3. При идентифициране на мерки за предотвратяване, намаляване и възможно най-пълно компенсиране на неблагоприятните последствия от осъществяването на стратегията и плана върху околната среда и човешкото здраве, да се вземат предвид приложимите мерки за подземни и повърхностни водни тела и зони за защита на водите, описани в приложенията към Раздел 7 и Програмата от мерки към ПУРБ на ИБР 2016-2021 г. и мерките, описани в Приложенията към Раздел 5 от Програмата от мерки на ПУРН на ИБР 2016-2021 г. | Отразено в т. 2.1.3 от ДЕО.  Отразено в т. 2.1.3 и т. 4 на ДЕО.  Отразено в т. 7 на ДЕО. |
|  | **РИОСВ – Варна,**  **Изх. № 04-00-5994/А1, 18.07.2022 г.** | Във връзка с провеждане на консултации, съгласно изискванията на чл. 19а. т. 3 от Наредбата за условията и реда за извършване на екологична оценка на планове и програми, по Задание за определяне на обхвата и съдържанието на Доклад за екологична оценка (ДЕО) на Национална стратегия за околна среда (НСОС) и План за действие към нея, съобразно моите компетенции изразявам следното становище:  Национална стратегия за околна среда (НСОС) и План за действие към нея се изготвя на основание чл. 75, ал. 2 и ал. 4 от Закона за опазване на околната среда (ЗООС).  Стратегическата рамка включва четири приоритета, за всеки от които са дефинирани стратегически цели, области на действие, индикатори за измерване на промяната, необходимите ресурси и очаквани резултати. Основните приоритети са:  Приоритет 1: Възстановяване на природния капитал. Устойчиви общности и екосистеми;  Приоритет 2: Развитие в границите на природния потенциал, ресурсна ефективност и нулево замърсяване;  Приоритет 3: Ограничаване на изменението на климата и адаптация към климатичните промени;  Приоритет 4: Управление за ускорено постигане на целите за околната среда.  Предложеното задание като цяло е съобразено с изискванията на нормативната уредба по ЕО. Обхватът на заданието е съобразен с характера, предмета и предвижданията НСОС и припокрива изискванията на чл. 86, ал. 3 от ЗООС, които касаят съдържанието на Доклада за екологична оценка.  В заданието за обхват и съдържание са разгледани компонентите и факторите на околната среда, които има вероятност да бъдат засегнати от стратегията.  Информацията за текущото състояние по компоненти и фактори в заданието за обхват и в доклада за ЕО е необходимо да бъде актуална и да бъде съобразена със стратегическите цели и приоритети на НСОС.  Екологичната оценка да се базира на резултатите от анализа и оценката на потенциалните въздействия с предвидените приоритети и стратегически цели и свързаните с тях дейности.  По представеното задание за определяне на обхвата и съдържанието нямам забележки.  Изложеното по-горе има препоръчителен характер за извършване на цялостна и пълна оценка на доклад за екологична оценка на /ЕО/ на Национална стратегия за околна среда (НСОС) и План за действие. | Представената в ДЕО информация е актуална и съобразена със стратегическите цели и свързаните с тях дейности.  Съобразено. |
|  | **РИОСВ-Плевен,**  **Изх. № 4284(1)/21.07.2022 г.** | Във връзка с представеното от Вас задание за определяне на обхвата и съдържанието на Доклад за екологична оценка на „Национална стратегия за околна среда и План за действие към нея”, Регионалната инспекция по околна среда и води - Плевен изразява следното становище:  Представеното Задание за Доклад за екологична оценка на „Национална стратегия за околна среда и План за действие към нея”, принципно по структура и съдържание съответства на изискванията на чл. 17, ал. 1 от Наредбата за условията и реда за извършване на ЕО.  Приемаме представеното Заданието за обхват и съдържание на Доклад за екологична оценка на „Национална стратегия за околна среда и План за действие към нея”, със следната забележка в частта „Биологично разнообразие - флора, фауна, защитени територии и зони“: да се направи и оценка на въздействието на стратегията върху защитените видове от Приложение № 3 на Закона за биологичното разнообразие. | Отразено в т. 6 на ДЕО. |
|  | **РИОСВ-Русе,**  **Изх. № И-2970/25.07.2022 г.** | Регионална инспекция по околната среда и водите - Русе приема представените е вх. № ВСП- 965/08.07.2022г. задание за определяне на обхвата и съдържанието на доклада за екологична оценка на Национална стратегия за околна среда и План за действие към нея. Във връзка е горното, изразявам следното становище по представената документация:   1. По отношение на заданието за определяне на обхвата на оценката:   Заданието е изготвено, като са следвани изискванията на нормативната уредба. Структурата и съдържанието на доклада за екологична оценка е в съответствие с изискванията на чл. 86, ал. 3 от Закона за опазване на околната среда - ЗООС.  РИОСВ - Русе счита, че при изготвянето на ДЕО следва да се вземат предвид и областните стратегии за развитие, общински програми за опазване на околната среда и други стратегически документи на местно и регионално ниво.   1. По отношение на схемата за провеждане на консултации:   Съгласно чл. 19, ал. 3 от Наредбата за ЕО, консултациите се провеждат по схема, разработена от възложителя, която включва и информация за начина на съвместяване процеса на планиране и основните етапи на ЕО. Към представеното Задание не е приложена схема за провеждане на консултации. В тази връзка, РИОСВ-Русе не може да предостави становище по отношение на предвидените органи, трети лица и/или обществеността за провеждане на консултации. РИОСВ-Русе препоръчва да се проведат такива и с местни и регионални структури - общински и областни администрации, както и с Предприятието за управление на дейностите по опазване на околната среда (ПУДООС). | Предвид това, че НСОС представлява стратегически документ от най-високо йерархично ниво с национален обхват, по отношение на връзка с други относими планове или програми са разгледани като относими международни и национални документи. Същото се отнася и за т. 5 от ДЕО, където е описан начинът, по който екологичните съображение от тези документи са съобразени в НСОС. За целите на т. 2 от ДЕО, където е било приложимо, са ползвани и областните стратегии за развитие, общински програми за опазване на околната среда и други стратегически документи на местно и регионално ниво.  Схемата за провеждане на консултации е съгласувана от компетентния орган – министъра на околната среда и водите в изпълнение на изискването на чл.19, ал.3 от Наредбата за ЕО. В схемата е включено и ПУДООС, както и Националното сдружение на общините в Република България. В допълнение, за консултациите по заданието и доклада е предвидено предоставяне на документацията на широк обществен достъп чрез интернет страницата на МОСВ, което позволява участие на всички допълнителни страни, проявяващи интерес. |
|  | **РИОСВ-Стара Загора,**  **Изх. № РД 05-4538/1/ /20.07.2022 г.** | Представеното Задание за обхват и съдържание на Доклад за Екологична оценка на Национална стратегия за околна среда и План за действие към нея, е изготвено в изпълнение на изискванията на чл. 19а от Наредбата за условията и реда за извършване на екологична оценка на планове и програми (Наредбата за ЕО) и е в рамките на консултациите с компетентния орган. Екологичната оценка ще съдържа информацията по чл. 86, ал. 3 от Закона за опазване на околната среда (ЗООС), в съответствие със степента на детайлност на програмата.  Основна визия на НСОС е: До 2030 г. България да развива и утвърждава модел на възстановяващ икономически и социален растеж в границите на природния си потенциал, който гарантира здрави и устойчиви общности и екосистеми, необратимост на процеса и постигане на амбициозните цели за нулево замърсяване на околната среда и климатична неутралност, осигурявайки добър капацитет за адаптация към измененията на климата.  Стратегическата рамка включва четири приоритета, за всеки от които са дефинирани стратегически цели, области на действие, индикатори за измерване на промяната, необходимите ресурси и очаквани резултати. За всяка област на действие в Плана за действие към НСОС са разработени конкретни мерки.  ПРИОРИТЕТ 1: Възстановяване на природния капитал. Устойчиви общности и екосистеми.  ПРИОРИТЕТ 2: Развитие в границите на природния потенциал, ресурсна ефективност и нулево замърсяване.  ПРИОРИТЕТ 3: Ограничаване на изменението на климата и адаптация към климатичните промени.  ПРИОРИТЕТ 4: Управление за ускорено постигане на целите за околната среда  На основание гореизложеното, приемае представеното Задание за обхват и съдържание на Доклад за Екологична оценка на Национална стратегия за околна среда и План за действие към нея, без забележки. | Становището не съдържа бележки и препоръки. |
|  | **РИОСВ-Пловдив,**  **Изх. № М-433-1/ 20.07.2021 г.** | Експертите от РИОСВ-Пловдив нямат забележки и допълнения относно предложения Доклад за екологична оценка на Национална стратегия за околна среда и План за действие към нея. | Становището не съдържа бележки и препоръки. |
|  | **РИОСВ-Пазарджик,**  **Изх. № ПД-02-37-(1), 25.07.2022 г.** | По отношение на представеното Задание за определяне на обхвата и съдържанието на Доклад за екологична оценка на Национална стратегия за околна среда и План за действие към нея – няма бележки и препоръки. | Становището не съдържа бележки и препоръки. |
|  | **РИОСВ-Смолян,**  **Изх. № КПД-01-161-(1), 19.07.2022 г.** | На основание чл. 19а, т. 3 от Наредбата за условията и реда за извършване на екологична оценка на планове и програми, по така представеното Задание за определяне на обхвата и съдържанието на Доклад за екологична оценка на Национална стратегия за околна среда и План за действие към нея, Ви уведомяваме, че нямаме забележки и предложения. | Становището не съдържа бележки и препоръки. |
|  | **РИОСВ-Монтана,**  **Изх. № 2438/21.07.2022 г.** | Заданието с предложената структура на ДЕО е съобразено с изискванията на чл. 86, ал. 3 от Закона за опазване на околната среда (ЗООС) и чл. 17 на Наредбата за условията и реда за извършване на екологична оценка на планове и програми (Наредбата за ЕО).  РИОСВ-Монтана няма забележки, предложения и препоръки по Заданието. | Становището не съдържа бележки и препоръки. |
|  | **РИОСВ-Хасково,**  **Изх. № Д-147-(1)/22.07.2022 г.** | След запознаване с информацията по Заданието за определяне на обхвата и съдържанието на Доклад за екологична оценка (ЕО) на Национална стратегия за околна среда и План за действие към нея, Ви уведомявам, че от страна на РИОСВ-Хасково няма забележки и препоръки по отношение на компонентите и факторите на околната среда. | Становището не съдържа бележки и препоръки. |
|  | **РИОСВ-Благоевград,**  **Изх. № 3031(1)/ 22.07.2022 г.** | Инфорираме Ви, че РИОСВ-Благоевград няма препоръки и предложения за изменение и допълване на представеното за разглеждане Задание за обхват и съдържание на Доклад за екологична оценка на Национална стратегия за околна среда и План за действие към нея. | Становището не съдържа бележки и препоръки. |
|  | **РИОСВ-Шумен,**  **Изх. № ДО-332-(1)/**  **21.07.2022 г.** | Уведомяваме Ви, че РИОСВ-Шумен няма забележки и предложения към предоставеното за публичен достъп на интернет-страницата на МОСВ, в раздел „Обществени обсъждания“ Задание за определяне на обхвата и съдържанието на Доклад за екологична оценка на Национална стратегия за околна среда и План за действие към нея,. | Становището не съдържа бележки и препоръки. |
|  | **Изпълнителна агенция по околна среда,**  **На вх. № ЕО-43/08.07.2022 г.** | Във връзка с представеното ни за становище *Задание за определяне на обхвата и съдържанието на Доклад за екологична оценка на Национална стратегия за околна среда 2030 г. и План за действие към нея,* и съгласно своите компетентности, ИАОС изразява следното:  Като цяло, документът *Задание за определяне на обхвата и съдържанието на Доклад за екологична оценка на Национална стратегия за околна среда 2030 г. и План за действие към нея* е съобразен, и следва дадените указания и изисквания за обхвата на екологичната оценка (писмо на МОСВ с изх. № ЕО-43/14.01.2022 г.).  По отношение на някои от текстовете на документа, имаме бележки и коментари, които ще бъдат предоставени в режим на проследяване, по електронната поща. | Препоръките са предимно технически, касаят формулиране на пояснителни текстове относно Специфичните цели на НСОС. Същите са отразени във Вариант 2 на проекта на НСОС.  Дадени са пояснения относно част „Атмосферен въздух“ – които са отразени и в ДЕО. |
|  | **Национален Статистически Институт,**  **получено на електронна поща на 21/07/2022 г.** | Цитираната в текста „*Единна методика за инвентаризация на емисиите на вредни вещества във въздуха*” да се коригира, съобразявайки действащия и приложим за Националната инвентаризация на емисии на вредни вещества документ – Ръководството EMEP/EEA air pollutant emission inventory guidebook на Европейската агенция по околна среда.  Всички данни, посочени в текста и на Фигура 2.1.3-1 се отнасят за 2019 г., а цитираният в наименованието на фигурата източник е „Национален доклад за състоянието и опазването на околната среда през 2020 г.“. Несъответствието в годините да се коригира. | Отразено.  Данните са актуализирани – представени са за 2020 г., като източник е Докладът от 2022 г. |
|  | **Изпълнителна Агенция по горите, получено на електронна поща на 22/07/2022** | Коригирани са технически грешки. | Отразено. |
|  | **Предприятие за управление на дейностите по опазване на околната среда,**  **Изх. № 0400П-29,**  **20/07/2022 г.** | В рамките на своята компетентност, ПУДООС съгласува представената документация без забележки. | Становището не съдържа бележки и препоръки. |
|  | **Дирекция „Политика по изменение на климата“ (ПИК), МОСВ**  **получено по електронна поща на 18/07/2022 г.** | Дирекция ПИК няма забележки и коментари по заданието за определяне на обхвата и съдържанието на Доклад за екологична оценка на Национална стратегия за околна среда и План за действие към нея. | Становището не съдържа бележки и препоръки. |
|  | **Дирекция „Финансово управление“, МОСВ,**  **получено по електронна поща на 14/07/2022 г.** | Във връзка с изпълнение на Проект № BG05SFOP001-2.016-0001, с наименование „Разработване на Национална стратегия за околна среда и План за действие към нея“, одобрен за финансиране по процедура BG05SFOP001-2.016, чрез директно предоставяне на безвъзмездна финансова помощ с наименование „Разработване на Национална стратегия за околна среда и развитие на Единната информационна система за НАТУРА 2000“ по Оперативна програма „Добро управление”, в качеството си на резервен член на експертната работната група по проекта – представител от дирекция „Финансово управление“, нямам принципни бележки по Задание за определяне на обхвата и съдържанието на Доклад за екологична оценка,  но отново обръщам внимание, че в процеса на изпълнение на задачите от Плана, следва да се спазват следните изисквания: При определяне на източниците на финансиране, следва да е уточнена допустимостта на конкретните дейности за финансиране по европейски и международни програми за съответния програмен период.  Съгласно техническата спецификация, към всяка задача от плана е необходимо да се определи отговорната институция, индивидуални срокове за всяка институция, потенциалните източници на финансиране, разшифровани по видове (бюджет, европейски програми, други международни програми..), отделно за всяка задача в т. ч. за всяка отговорна институция.  Изработването на стратегията и плана за действие, следва да е съобразено с изискванията на програмното бюджетиране, с цел конкретните мерки за тяхното изпълнение да се планират в тригодишните програмни бюджети и бюджетни прогнози на МОСВ. В случай, че финансирането на конкретни дейности за изпълнение на мерките по плана за действие, към проекта на НСОС, е планирано да бъде със средства от бюджета на МОСВ, следва разходите за тези дейности да бъдат в рамките на утвърдения бюджет на МОСВ за посочените години. Следователно, да са предвидени в проектобюджета и планирани в бюджетната прогноза на съответния период. | Отправените препоръки касаят НСОС, като нямат отношение към предмета на екологичната оценка. Обръщаме внимание, че в Стратегията и Плана за действие е представена индикативна прогноза за необходимите средства за реализация на планираните мерки, а не програмираните и осигурените такива. Очаква се прилагането на интегриран подход на финансиране на мерките. Възможните източници на финансиране са описани в раздел III Бюджет на НСОС. |